《次韵谢绰中游报国寺诗》
宋代·朱松

掩关味诗书，青简亦已槁。相携出东城，及此风日好。

僧檐覆溪渌，共取一尊倒。眷此松桂阴，不接车马道。

慇勤玩流光，齿发行且老。诸公奠九鼎，帝室欣再造。

优游容我辈，放浪事幽讨。念君东山姿，文字富天藻。

风期在经纶，弹冠苦不早。宁知如子云，白首太玄草。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。